Samherji hefur sent frá sér yfirlýsingu vegna umfjöllunar þáttarins kveiks um starfsemi félagsins í Namibíu . Í þættinum er dregin upp dökk mynd af starfsháttum félagsins og birt gögn sem eiga að sýna að það hafi greitt háar fjárhæðir til stjórnmála - og embættismanna til þess að komast yfir kvóta . Hér er tilkynning Samherja í heild : „ Það voru okkur mikil vonbrigði að komast að því að Jóhannes Stefánsson , fyrrverandi framkvæmdastjóri og stjórnarmaður Samherjafélaganna í Namibíu , virðist hafa tekið þátt í gagnrýniverðum viðskiptaháttum og hugsanlega flækt Samherja í viðskipti sem kunna að vera ólögmæt , “ segir Þorsteinn Már Baldvinsson , forstjóri Samherja , eftir þátt Ríkisútvarpsins þar sem margvíslegar ásakanir komu fram á hendur fyrirtækinu . Okkur er illa brugðið . Samherji mun , hér eftir sem hingað til , starfa með hlutaðeigandi stjórnvöldum sem kunna að rannsaka umrædd viðskipti í namibískum sjávarútvegi . Ef slík rannsókn mun eiga sér stað hefur Samherji ekkert að fela . "